**ROMANIA**

**JUDETUL VRANCEA Anexa nr. 9**

**CONSILIUL JUDEȚEAN la Hotărârea nr. 115 /18.06.2025**

**CAIET DE SARCINI AL SERVICIULUI DE TRANSPORT PUBLIC JUDEȚEAN** **DE PERSOANE PRIN CURSE REGULATE**

**Președintele**

**Consiliului Județean Vrancea**

**Nicușor HALICI**

**Contrasemneaza**

**Secretar general al județului**

**Raluca Dan**

**CAIET DE SARCINI AL SERVICIULUI DE TRANSPORT PUBLIC JUDEȚEAN** **DE PERSOANE PRIN CURSE REGULATE**

**CAPITOLUL 1: Obiectul caietului de sarcini**



Prezentul caiet de sarcini stabilește condițiile de efectuare a serviciului de transport public județean prin curse regulate, stabilind nivelurile de calitate și condițiile tehnice necesare efectuării acestui serviciu în condiții de eficiență și siguranță.

Prezentul caiet de sarcini servește drept documentație tehnică și de referință în vederea stabilirii condițiilor specifice de efectuare a serviciului de transport public județean prin curse regulate, atribuit în gestiune delegată.

Caietul de sarcini face parte integrantă din documentația necesară efectuării activităților de realizare a serviciului de transport public județean prin curse regulate și constituie ansamblul cerințelor tehnice de bază.

2. Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanță și siguranță în exploatare.
3. Caietul de sarcini precizează reglementările obligatorii referitoare la protecția muncii, prevenirea și stingerea incendiilor și protecția mediului, care trebuie respectate pe parcursul efectuării serviciului de transport public județean.

Terminologia utilizată este cea prevăzută în Regulamentul pentru efectuarea transportului public județean de persoane prin curse regulate, elaborat de autoritatea județeană de transport și aprobat prin hotărâre a Consiliului Județean Vrancea.

**CAPITOLUL II: Cerințe organizatorice minimale**

Operatorii serviciilor de transport public județean vor asigura:

1. numărul și tipul corespunzător de mijloace de transport necesare realizării programului de circulație și care satisfac condițiile impuse privind siguranța circulației, confortul pasagerilor și protecția mediului;
2. numărul de mijloace de transport pentru înlocuirea celor care efectuează cursele cuprinse în programul de circulație, în cazul apariției unor defecțiuni ale acestora;
3. respectarea integrală a tuturor reglementărilor legale privind omologarea, înmatricularea/ înregistrarea și efectuarea inspecțiilor tehnice periodice/reviziilor tehnice periodice pentru mijloacele de transport propuse pentru efectuarea serviciului;
4. operațiile de întreținere și reparații necesare parcului de mijloace de transport, stabilit
5. prin contractul de atribuire a gestiunii, cu respectarea reglementărilor legale în vigoare privind efectuarea acestor activități (autorizarea operatorului economic, baza tehnico - materială, personalul utilizat etc.);
6. menținerea stării tehnice corespunzătoare a mijloacelor de transport, a instalațiilor auxiliare și a curățeniei acestora;
7. condiții pentru spălarea, salubrizarea și dezinfectarea mijloacelor de transport;
8. spații în suprafață suficientă pentru parcarea mijloacelor de transport;
9. dispecerat și dotări speciale pentru urmărirea și coordonarea în trafic a mijloacelor de transport, de intervenție și de depanare;
10. personal calificat și vehicule de intervenție operativă;
11. respectarea prevederilor legale în vigoare privind angajarea, desemnarea, pregătirea profesională, examinarea medicală și psihologică a persoanelor cu funcții care concură la siguranța circulației;
12. asigurarea pasagerilor și a bagajelor acestora pentru riscurile ce cad în sarcina operatorului de transport/transportatorului autorizat;
13. respectarea capacităților de transport și a programelor de circulație impuse prin contractul de atribuire a gestiunii;
14. respectarea indicatorilor de performanță și de calitate stabiliți în Regulamentul pentru efectuarea transportului public județean elaborat de Autoritatea județeană de transport și aprobat prin hotărâre a Consiliului Județean Vrancea;
15. furnizarea informațiilor solicitate Consiliul Județean Vrancea și asigurarea accesului la toate informațiile necesare în vederea verificării și evaluării funcționării și dezvoltării serviciului de transport public județean;
16. realizarea unui sistem de evidență a sesizărilor și reclamațiilor și de rezolvare operativă a acestora;
17. statistica accidentelor și analiza acestora;
18. aplicarea de metode performante de management care să conducă la reducerea costurilor de operare;
19. respectarea reglementărilor legale în vigoare din domeniul transporturilor;
20. respectarea legislației în vigoare privind protecția muncii, protecția mediului, prevenirea și combaterea incendiilor;
21. planificarea inspecțiilor tehnice periodice astfel încât să fie asigurat în fiecare zi numărul de vehicule necesar pentru acoperirea curselor cuprinse în programul de circulație;
22. alte condiții specifice stabilite de Consiliul Județean Vrancea sau prin actele normative aplicabile.

Obligațiile și răspunderile personalului cu funcții care concură la siguranța circulației sunt cuprinse în Regulamentul pentru efectuarea transportului public județean.

1. Operatorul de transport/transportatorul autorizat nu va realiza investiții și nu va efectua alte cheltuieli, a căror decontare cade în sarcina entității contractante, fără acordul prealabil al acesteia, exprimat în scris, în caz contrar pierzând dreptul de a solicita plata lor.
2. Orice investiții sau cheltuieli din categoria celor menționate mai sus se vor aproba prin hotărâre a Consiliului Județean Vrancea, la nivelul căreia se va menționa și modul de decontare a lor.

Pe toata perioada de valabilitate a contractului de delegare de gestiune, operatorii de transport/ transportatorii autorizați trebuie să îndeplinească următoarele cerințe privind situația lor:

### Prestatorul serviciului trebuie să dețină calitatea de operator de transport rutier, astfel cum este aceasta definită la nivelul Ordonanței Guvernului nr. 27/2011 privind transporturile rutiere, cu modificările și completările ulterioare, sau calitatea de transportator autorizat, așa cum este aceasta definită la nivelul Legii 92/2007 privind serviciile publice de transport persoane în unitățile administrativ-teritoriale, cu modificările și completările ulterioare;

### Prestatorul serviciului trebuie să fie înregistrat ca Operator de Date cu Caracter Personal. Dacă acesta nu este înscris la data atribuirii contractului, acesta va face aceste demersuri în cel mult 10 zile de la data atribuirii contractului.

Pe toată perioada de valabilitate a contractului de delegare de gestiune, operatorii de transport/transportatorii autorizați trebuie să îndeplinească următoarele cerințe privind personalul alocat prestării serviciului public județean de transport de persoane prin curse regulate:

## Prestatorul serviciului trebuie să dispună de personal calificat și de resurse umane, în conformitate cu prevederile legale obligatorii pentru îndeplinirea contractului;

## Prestatorul serviciului trebuie să dispună de minim o persoană de specialitate desemnată să conducă permanent și efectiv activitatea de transport cu certificat de competență profesională, pentru manager de transport rutier de persoane, eliberat de ARR în conformitate cu OMT nr. 1214/2015;

## Prestatorul serviciului trebuie să dispună de personal specializat, care să asigure activitatea financiar - contabilă și de personal, sau de documente din care să rezulte că aceste activități au fost externalizate conform/cu respectarea prevederilor legale aplicabile;

## Prestatorul serviciului trebuie să dispună de minim o persoană desemnată să îndeplinească funcția de conducător al unității/subunității de reparații auto, în conformitate cu reglementările Ordinului M.T.C.T. nr. 2131/2005 pentru aprobarea Reglementărilor privind autorizarea operatorilor economici care desfășoară activități de reparații, de întreținere, de reglare, de modificări constructive, de reconstrucție a vehiculelor rutiere, precum și de dezmembrare a vehiculelor scoase din uz, cu certificat de atestare profesională eliberat de R.A.R. în conformitate cu Ordinului M.T.C.T. nr. 2131/2005, în cazul în care execută reparațiile în regie proprie, sau de documente din care rezultă că activitatea a fost externalizată conform/cu respectarea prevederilor legale aplicabile;

## Prestatorul serviciului trebuie să dispună de personal pentru realizarea activităților de curățire și de întreținere zilnică, sau de documente din care să rezulte că activitatea a fost externalizată conform/cu respectarea prevederilor legale aplicabile;

## Prestatorul serviciului trebuie să dispună de suficienți șoferi care să asigure respectarea prevederilor O.U.G. nr. 37/2007 privind „perioadele de conducere, pauzele și perioadele de odihnă ale conducătorilor auto și a aparatelor de înregistrare a activității acestora”, precum și prevederile Codului muncii legate de timpul de muncă și de odihnă. Totodată, trebuie să asigure respectarea Programului de Transport și a Graficelor de Circulație asumate de către Prestatorul serviciului prin contractul de gestiune delegată.

În cadrul procedurii de atribuire a contractelor de delegare a gestiunii, pot fi ofertate 2 categorii de autobuze:

1. autobuze noi/nefolosite (deja deținute de operatorii de transport/transportatorii autorizați sau care urmează a fi achiziționate de aceștia în maxim 6 luni de la date semnării contractului de delegare a gestiunii serviciului de transport public județean);
2. autobuze vechi/folosite aflate în stare corespunzătoare de funcționare și care satisfac condițiile impuse prin normativele tehnice/dispozițiile legale aplicabile privind siguranța circulației, confortul pasagerilor și protecția mediului.
3. **Pentru autobuzele noi se vor respecta următoarele condiții/cerințe:**

## Operatorii de transport/transportatorii autorizați care au propus la procedura de atribuire vehicule noi (pe care le dețin deja), vor depune, la nivelul propunerii tehnice Formularul 9.1, completat corespunzător, însoțit de documente justificative, respectiv:

* carte de identitare a vehiculului (CIV) din care să rezulte: marca autovehiculului, categoria de folosință, nr. de înmatriculare, număr identificare (serie șasiu), anul fabricației, norma de poluare, tipul de combustibil utilizat;
* documente de deținere: act de proprietate sau contract de leasing;
* certificat de clasificare valabil la data depunerii ofertei, din care să rezulte: capacitatea maximă admisă (număr locuri pasageri pe scaune), dotarea cu AC;

## Operatorii de transport/transportatorii autorizați care au propus la procedura de atribuire vehicule noi, pe care nu le dețin însă la data depunerii ofertei sau semnării contactului de delegare a gestiunii, în una din formele stabilite prin actele normative aplicabile, au obligația de a asigura, în termen de maxim 6 luni de la data semnării contractului de delegare a gestiunii, disponibilitatea vehiculelor noi ofertate la nivelul propunerii tehnice. În acest sens, la nivelul propunerii tehnice, vor depune Formularul 9.1, completat corespunzător, însoțit de o declarație notarială pentru susținerea acestuia, cu privire la autovehiculele ce urmează a fi achiziționate;

## Pentru cazul menționat anterior, în primele 6 luni de la data semnării contractului de delegare a gestiunii (altfel spus, în intervalul acordat pentru definitivarea achiziției de autobuze noi), operatorul de transport/transportatorul autorizat va trebui să asigure operarea traseului ce i-a fost atribuit/traseelor ce i-au fost atribuite, utilizând vehicule vechi/folosite, deținute de acesta în oricare dintre formele stabilite prin actele normative aplicabile. În acest sens, vor depune, la nivelul propunerii tehnice Formularul 9.2, completat corespunzător, însoțit de documente justificative, respectiv:

* carte de identitare a vehiculului (CIV) din care să rezulte: marca autovehiculului, categoria de folosință, nr. de înmatriculare, număr identificare (serie șasiu), anul fabricației, norma de poluare, tipul de combustibil utilizat;
* documente de deținere: act de proprietate sau contract de leasing;
* certificat de clasificare valabil la data depunerii ofertei, din care să rezulte: capacitatea maximă admisă (număr locuri pasageri pe scaune), dotarea cu AC;

## În termen de maxim 6 luni de la semnarea contractelor de delegare a gestiunii, operatorii de transport/transportatorii autorizați declarați câștigătorii ai procedurii de atribuire vor prezenta entității contractante, în copie conform cu originalul, documente justificative pentru demonstrarea informațiilor incluse în declarația referitoare la autobuzele/microbuzele noi ce vor fi utilizate de aceștia pentru prestarea serviciului județean de transport public de persoane prin curse regulate în aria teritorială de acoperire a Unității Administrativ Teritorială Județul Vrancea.

## Prin documente justificative se înțeleg înscrisuri aflate în perioada de valabilitate precum:

## cartea de identitate a vehiculului (CIV) și documente care atestă dreptul de folosire/deținere a lui în una din formele stabilite prin actele normative aplicabile;

## certificatul de clasificare valabil la data depunerii;

## orice alte documente solicitate prin actele normative aplicabile și/sau contractul de delegare.

## Enumerarea anterioară este exemplificativă și nu exhaustivă. Prin urmare, operatorii de transport/transportatorii autorizați pot depune și alte documente justificative, considerate relevante de către aceștia pentru demonstrarea informațiilor cuprinse în propunerea tehnică depusă de aceștia în cadrul procedurii de atribuire;

## Entitatea contractantă va putea solicita documente suplimentare, în cazul în care, din înscrisurile prezentate de operatorii de transport/transportatorii autorizați, nu rezultă toate informațiile/datele menționate la nivelul declarațiilor depuse de aceștia în cadrul procedurii de atribuire;

## În cazul neintroducerii pe liniile de transport public a unor autobuze noi în conformitate cu cele prezentate în propunerea tehnică de la procedura de atribuire, Operatorul va plăti Consiliului Județean Vrancea o penalitate de 250 de euro (calculată în lei la cursul BNR al zilei respective) pe zi calendaristică de întârziere pentru fiecare autobuz din gama 10 – 22 locuri și o penalitate de 350 de euro (calculată în lei la cursul BNR al zilei respective) pe zi calendaristică de întârziere pentru fiecare autobuz din gama 23 – peste 37 locuri;

## Aceleași penalități se vor aplica chiar daca Operatorul a achiziționat autobuzele dar nu le-a introdus pe liniile deservite;

## La întocmirea ofertei, operatorul de transport/transportatorul autorizat poate lua în calcul valoarea aferentă pentru amortizarea vehiculelor noi achiziționate, sau poate să introducă în costuri valoarea lunară de leasing în perioada de valabilitate a contractului de gestiune delegată, considerându-se că în acest interval autobuzele își îndeplinesc ciclul de utilizare;

## Toate autobuzele noi achiziționate vor fi clasificate pe categorii conform dispozițiilor O.M.L.P.T.L. nr. 458/2002 pentru aprobarea Normelor metodologice privind clasificarea pe categorii a autobuzelor și microbuzelor utilizate pentru transporturi publice de persoane prin servicii regulate în trafic național, cu modificările și completările ulterioare, pentru categoria prezentată în oferta tehnică;

## Capacitatea vehiculelor va fi stabilită de către operatorul de transport/transportatorul autorizat la faza de ofertare în cadrul procedurii de achiziție, cu respectarea cerințelor minime prezentate în Programul de Transport pentru fiecare grupa de linii, astfel încât prin vehiculele ofertate să se asigure capacitatea necesară preluării tuturor călătorilor la ora de vârf pentru cea mai aglomerata interstație;

## Eventualele costuri și/sau venituri cauzate/rezultate din dezmembrarea și/sau valorificarea vehiculelor uzate în timpul și după terminarea contractului de gestiune delegata, vor fi considerate în contul operatorului;

## Operatorul de transport/transportatorul autorizat, are obligația omologării autobuzelor în ceea ce privește exploatarea acestora pe drumurile publice pentru transportul urban de călători, cu respectarea integrală a tuturor dispozițiilor legale și normativelor tehnice aplicabile. Toate costurile/cheltuielile rezultate din această activitate vor fi suportate de către operatorul de transport/transportatorul autorizat și vor fi avute în vedere de către acesta la întocmirea propunerii financiare depuse în cadrul procedurii de atribuire;

## Odată cu achiziționarea autobuzelor noi, operatorul de transport/transportatorul autorizat, va obține și va prezenta obligatoriu Consiliului Județean Vrancea pentru fiecare autobuz achiziționat, Cartea de Identitate a Vehiculului (CIV) eliberată de R.A.R., pe care s-a aplicat folia de securitate,. Documentele se vor prezenta în copie conform cu originalul. Pentru verificarea conformității documentelor transmise, entitatea contractantă poate solicita prezentarea acestor înscrisuri și în original;

## Operatorului de transport/transportatorului autorizat îi revine obligația de a prezenta autobuzele achiziționate la R.A.R. în vederea obținerii numărului național de registru, Omologării Europene de tip pentru clasa din care face parte (în cazul în care tipul de autobuz furnizat nu deține o omologare în acest sens pentru clasa menționată), a cărții de identitate a vehiculului (CIV) pe care s-a aplicat folia de securitate, pe cheltuiala și riscul său, fără obligații din partea entității contractante, în termenul asumat de 6 luni de la semnarea contractului de gestiune delegată. În acest sens, operatorul de transport/transportatorul autorizat va prezenta toate documentele și va realiza toate activitățile necesare, impuse de legislație în vigoare și prin metodologia R.A.R. aplicabilă;

## Operatorii de transport/transportatorii autorizați au obligația să se asigure de înscrierea în circulație a autobuzelor achiziționate în termenul anterior menționat;

## Obținerea documentelor menționate mai sus nu trebuie să influențeze graficul de introducere în circulație al autobuzelor asumat prin contractul de delegare a gestiunii;

## Neintroducerea în circulație a autobuzelor noi pentru o perioada mai mare de 1 an calendaristic de la data semnării contractului de gestiune delegată, dă dreptul Consiliului Județean Vrancea, în afara aplicării de penalități, să procedeze la rezilierea contractului de delegare a gestiuni cu toate consecințele ce decurg din această acțiune. În acest sens, Consiliul Județean Vrancea va organiza o altă procedură de atribuire a contractului de gestiune delegată. Până la data semnării noului contract, operatorul de transport/transportatorul autorizat are obligația să opereze traseul respectiv/traseele respective în conformitate cu programul de transport și graficele de circulație asumate.

1. **Pentru autobuzele folosite se vor respecta următoarele condiții/cerințe:**

## Operatorii de transport/transportatorii autorizați care participă la procedura de atribuire cu autobuze/microbuze vechi/folosite, vor prezenta, la nivelul propunerii tehnice Formularul 9.3, completat corespunzător, însoțit de documente justificative, respectiv:

* carte de identitare a vehiculului (CIV) din care să rezulte: marca autovehiculului, categoria de folosință, nr. de înmatriculare, număr identificare (serie șasiu), anul fabricației, norma de poluare, tipul de combustibil utilizat;
* documente de deținere: act de proprietate sau contract de leasing;
* certificat de clasificare valabil la data depunerii ofertei, din care să rezulte: capacitatea maximă admisă (număr locuri pasageri pe scaune), dotarea cu AC;

1. **Condiții impuse pentru ambele categorii de autobuze**

## Având în vedere faptul că în cadrul procedurii de atribuire se vor acorda punctaje pentru fiecare categorie de autobuz în conformitate cu factorii de evaluare stabiliți la nivelul criteriului de atribuire, toate caracteristicile și funcționalitățile declarate în propunerea tehnică pentru autobuzele/microbuzele noi și folosite în cadrul ofertei vor fi menținute de către operatorul de transport/transportatorul autorizat pe toată perioada contractului de delegare a gestiunii serviciului de transport public județean de persoane prin curse regulate;

## În orice caz, caracteristicile și funcționalitățile autobuzelor/microbuzelor noi și folosite vor respecta cel puțin cerințele minime stabilite la nivelul Programului de transport, Graficelor de circulație, Regulamentului și Caietelor de sarcini pentru efectuarea transportului public județean, precum și normativele tehnice sau dispozițiile legale aplicabile;

## Pe toată perioada de derulare a procedurii de atribuire, ofertanții vor permite membrilor comisiei de evaluare a ofertelor să inspecteze autobuzele/microbuzele propuse (în cazul autobuzelor/ microbuzelor existente la momentul respectiv);

## La toate autobuzele/microbuzele vor fi montate la fiecare ușă, sisteme de numărare a călătorilor care urcă și coboară din autobuz/microbuz cu o precizie de numărare de minim 95%, precum și sistem de monitorizare și localizare G.P.S. Operatorul de transport va pune la dispoziția Entității contractante, interfața de operare și monitorizare G.P.S. și accesul la datele înregistrate de acesta;

## Pe toată durata operării liniilor de transport public județean în baza contractului de delegare a gestiunii, operatorul de transport/transportatorul autorizat are obligația de a asigura funcționalitatea tuturor echipamentelor, autobuzelor/microbuzelor etc. utilizate pentru prestarea serviciului județean de transport public de persoane prin curse regulate. În acest sens, operatorul de transport/transportatorul autorizat trebuie să se asigure de faptul că microbuzele/autobuzele au inspecția tehnică periodică valabilă pe toată perioada contractului de delegare a gestiunii, (inclusiv autobuzele/microbuzele care fac parte din flota de rezervă prevăzută în Programul de Transport;

## Operatorul de transport/transportatorul autorizat are obligația de a asigura permanent condițiile de confort și de mediu corespunzătoare pentru călători, precum și curățenia interioară și exterioară a vehiculelor;

## În cazul în care un autobuz este avariat și devine indisponibil, până la reintroducerea acestuia pe traseu, operatorul de transport/transportatorul autorizat îl va înlocui cu o rezervă care are aceleași caracteristici cu cele ofertante conform art. 11 pct. A) lit. a) din prezentul caiet de sarcini;

## În cazul în care avaria nu mai permite repararea autobuzului/microbuzului și reintroducerea sa pe traseu, operatorul de transport/transportatorul autorizat îl va înlocui cu o rezervă care are aceleași caracteristici cu cele ofertante conform art. 11 pct. A) lit. a) din prezentul caiet de sarcini. De asemenea, acesta va începe demersurile pentru achiziționarea, în oricare din formele permise de actele normative aplicabile, a unui nou autobuz/microbuz care să îl înlocuiască definitiv pe cel care nu mai poate fi reparat cu aceleași caracteristici cu ale celui înlocuit;

## Sub sancțiunea aplicării de penalități (250 de euro pe zi calendaristică de întârziere pentru fiecare autobuz din gama 10 - 22 locuri și 350 de euro pe zi calendaristică de întârziere pentru fiecare autobuz din gama 23 - peste 37 locuri), precum și a rezilierii contractului de delegare a gestiunii, în nici o situație, operatorul de transport/transportatorul autorizat nu va înlocui, fără acordul entității contractante, autobuzele/microbuzele introduse în traseu și asumate prin propunerea tehnică și financiară cu altele având caracteristici, inferioare celor asumate prin oferta sa și pentru care a fost punctat în cadrul procedurii de atribuire;

## Este permisă înlocuirea autobuzelor/microbuzelor cu unele superioare din punct de vedere al caracteristicilor tehnice, fără a se modifica însă tarifele practicate;

## Pe toată durata de valabilitate a contractului de delegare a gestiunii, operatorul de transport/transportatorul autorizat are obligația să asigure parcarea în siguranță a vehiculelor.

Pe toată perioada de valabilitate a contractului de delegare de gestiune, operatorii de transport/ transportatorii autorizați trebuie să respecte următoarele cerințe în ceea ce privește sistemul de e-ticketing și titlurile de călătorie:

## Fiecare operator de transport/transportator autorizat își va realiza propriul sistem de vânzare și de validare a titlurilor de călătorie. Mai mulți operatori de transport/transportatori autorizați care operează linii de transport public județean în baza unor contracte de delegare a gestiunii pot decide realizarea și finanțarea în comun de centre de vânzare a titlurilor de călătorie în stațiile în care operează aceștia;

## Operatorii de transport/transportatorii autorizați pot delega această activitate unui operator agreat;

## Fiecare operator de transport/transportator autorizat, va realiza propriul sistem de gestionare financiară, contabilă și fiscală a sumelor provenite din vânzarea titlurilor de călătorie în conformitate cu prevederile legale;

## Operatorul de transport/transportatorul autorizat va implementa următoarele principii în ceea ce privește titlurile de călătorie utilizate pe grupa/traseele contractate:

## Pentru a beneficia de transportul cu mijloacele de transport în comun, călătorii trebuie să achite tariful în vigoare la data călătoriei. Dovada achitării călătoriei se face cu titlul de călătorie valabil, conform ofertei tarifare în vigoare la data efectuării călătoriei, care certifică dreptul de a călători pe linia și cu vehiculul respectiv;

## Prin tarif de călătorie se înțelege prețul perceput în schimbul vânzării titlurilor de călătorie și care acoperă prestația operatorului de transport/transportatorului autorizat;

## Prin titluri de călătorie valabile se înțeleg următoarele: bilete, călătorii simple din portofelul electronic, din contul de călătorii, plătite prin SMS sau cu card bancar, abonamente or, dacă este cazul, titlul de călătorie la tarif special (supra-taxa), gratuități. Titlurile de călătorie pe suport electronic (card fizic sau emulat pe dispozitive mobile), se validează în mod obligatoriu la unul din echipamentele electronice montate în acest scop în vehiculul cu care se efectuează călătoria.

## Sunt titluri de călătorie:

## Bilet pe suport de hârtie;

## Abonament pe suport de hârtie;

## Abonament încărcat pe cardul electronic de călătorie, valabil la momentul în care se desfășoară călătoria, pe traseul liniei utilizate;

## Călătorie electronică încărcată pe cardul electronic de călătorie;

## Abonament cu regim special încărcat pe cardul electronic, destinat persoanelor care beneficiază de scutiri de la plata tarifului de călătorie pe mijloacele de transport public conform legii (doar în cazul în care pe durate de derulare a contractelor de delegare a gestiunii vor fi introduse astfel de facilități/beneficii pentru anumite categorii de persoane);

## Abonament/călătorie încărcat/ă prin SMS sau prin alt mijloc de plată valabil în momentul în care se desfășoară călătoria, pe traseul liniei utilizate;

## Titlul de călătorie la tarif special reprezintă un titlu de călătorie la tarif majorat față de tariful în vigoare la data efectuării călătoriei. Titlul de călătorie la tarif special poate fi achitat de persoana care utilizează serviciul public de transport și care nu deține un titlu de transport valabil;

## Titlul de călătorie simplu, cel electronic simplu, titlul de călătorie la tarif special (doar în cazul în care pe durate de derulare a contractelor de delegare a gestiunii vor fi introduse astfel de tarife), călătoria achitată prin intermediul portofelului electronic, prin SMS, dau dreptul la efectuarea unei singure călătorii, fără întrerupere, numai în vehiculul și pe sensul pentru care s-a realizat validarea titlului de călătorie. Pentru continuarea călătoriei în sensul opus în același vehicul este obligatorie achitarea contravalorii unei noi călătorii;

## Titlul de călătorie tip abonament dă dreptul la efectuarea de călătorii pe vehiculele care circulă pe linia pentru care a fost eliberat/liniile aferente grupului de linii pentru care a fost eliberat, în limita termenului de valabilitate și doar pentru persoana nominalizată (și permite, după caz, un anumit număr de călătorii);

## Pe lângă plata călătoriei cu mijloacele de plata dedicate prezentate mai sus, sistemul implementat de operatorul de transport/transportatorul autorizat va permite plata cu cardul bancar sau cu ajutorul telefonului mobil;

## Pe lângă achiziționarea/încărcarea mijloacelor electronice de plată a titlurilor de călătorie de la casele de bilete, automatele de vânzare bilete, șofer și alte puncte comerciale, operatorul de transport/transportatorul autorizat va asigura și achiziționarea acestora prin intermediul Internetului;

## Toate titlurile de călătorie emise de operator vor fi fiscalizate conform legii;

## Sistemul implementat de operatorul de transport/transportatorul autorizat trebuie să permită în măsura capacitații posibilitatea rezervării locurilor în autobuz „on line”, cu plata anticipată a titlurilor de călătorie, cu asigurarea măsurilor necesare gestionării în cadrul sistemului de operare a locurilor rezervate;

## Sistemul de taxare nu este pus la dispoziție de către Consiliul Județean Vrancea. Operatorul de transport/transportatorul autorizat are obligația de a avea montate pe mijloacele de transport folosite pentru realizarea Serviciului public de transport persoane în județul Vrancea, sisteme de taxare electronică compatibile cu validatoarele pentru Titlurile de călătorie, sistemele de numărare a călătorilor și echipamentele de bord cu casă de marcat fiscală și de a le menține în stare de funcționare pe toată durata efectuării curselor. În cazul în care Consiliul Județean va dezvolta, prin investiții proprii un sistem integrat de taxare, sistem care să respecte întocmai tarifele practicate de către fiecare operator, dar care să ajute la o gestionare mai eficientă a vânzării titlurilor de călătorie și care să ajute cetățenii în procurarea mult mai ușoara a acestora, operatorul de transport/transportatorul autorizat este obligat să accepte montarea în autobuzele pe care le operează a echipamentelor îmbarcate aferente sistemului integrat de taxare, și să contribuie la funcționarea permanentă a acestora în colaborare cu reprezentanții Consiliului Județean Vrancea. De asemenea, în condițiile în care acest lucru nu presupune cheltuieli suplimentare pentru operatorul de transport/transportatorul autorizat, acesta are obligația de a semna documentele și protocoalele necesare funcționării sistemului integrat de taxare ce va fi implementat de Consiliul Județean Vrancea. În funcție de prevederile proiectului având ca obiect realizarea sistemului integrat de taxare și de activitățile ce vor fi puse în sarcina operatorului de transport/ transportatorului autorizat, Consiliul Județean Vrancea poate acorda compensații care să acopere cheltuielile suplimentare înregistrate de acesta, fără a se majora însă profitul, (de exemplu compensații pentru operarea și întreținerea sistemului integrat de taxare). Eventualele compensații se vor acorda în mod echitabil pentru toți operatorii de transport/transportatorii autorizați incluși în acest sistem;

## Toate tipurile de titluri de călătorie vor fi folosite numai potrivit condițiilor în care au fost eliberate;

## Suportul de titluri de călătorie tip card electronic sau suport de hârtie care prezintă modificări va fi reținut iar utilizatorul poate fi sancționat conform legislației în vigoare. În cazul în care se constată că în cauză s-a comis o fapta prevăzută de legea penală, vor fi sesizate organele de cercetare penală;

## În vederea asigurării transparenței în ceea ce privește ajustarea periodica a tarifelor pe kilometru pentru fiecare călătorie, operatorul de transport/transportatorul autorizat are obligația de a menține permanent funcționale aceste sisteme și de a comunica Consiliului Județean toate datele legate de numărul de călători transportat pe fiecare interstație sau grup de interstații precum și detalierea sumelor încasate în cadrul procesului de operare a liniilor de transport public județean, atribuite în gestiune delegată. În acest sens sistemele de taxare și de numărare a calatorilor implementate de către operatorul de transport/transportatorul autorizat vor permite transmiterea în timp real a tuturor acestor informații către Consiliu Județean Vrancea. De asemenea, operatorul de transport/ transportatorul autorizat are obligația de a înregistra și stoca acestor informații și de a le transmite alături de documentația de ajustare a tarifului mediu pe kilometru pentru o călătorie, ca și justificare a propunerilor făcute în acest sens;

## Consiliul Județean Vrancea are dreptul de a realiza orice control în ceea ce privește modul de operare a traseelor atribuite în gestiune delegată, funcționarea sistemelor și/sau gestionarea titlurilor de călătorie. De asemenea, pentru abaterile constatate, Consiliul Județean Vrancea are dreptul de a aplica sancțiunile prezentate în Contractul de delegare a gestiunii, precum și în celelalte acte normative din domeniu;

Pe toată perioada de valabilitate a contractului de delegare de gestiune, operatorii de transport/ transportatorii autorizați trebuie să respecte următoarele cerințe în ceea ce privește sistemul de dispecerizare/management al transportului public județean:

## Dispecerizarea serviciilor de transport public de călători va fi efectuată de către fiecare operator de transport/transportator autorizat pe vehiculele și traseele proprii sau prin încheierea unor contracte în acest sens cu un operator extern autorizat. Monitorizarea parametrilor stabiliți prin contracte de servicii publice va fi efectuată de către Consiliul Județean Vrancea;

## Organizarea și efectuarea activității de dispecerizare a serviciilor de transport public județean urmărește satisfacerea unor cerințe și nevoi de utilitate publică precum:

## Alocarea optimă a resurselor umane (conducători de autobuze/microbuze) și materiale (autobuze, consumabile, combustibili etc.), pentru prestarea serviciului de transport public județean;

## Furnizarea în timp real a datelor din trafic, pentru întreg parcul circulant al unui operator de transport/transportator autorizat, care să permită atât evaluarea respectării de către operator a programelor de transport și a graficelor de circulație, cât și luarea unor decizii rapide și corecte în situații de disfuncționalitate și/sau de nerespectare a programului de transport;

## Transmiterea, procesarea, stocarea, arhivarea, analizarea și raportarea datelor relevante;

## Informarea dinamică a călătorilor în stații și în vehicule (inclusiv prin aplicații WEB);

## Furnizarea datelor relevante în timp real și înregistrate către Consiliul Județean Vrancea, în scopul monitorizării indicatorilor de performanță corespunzători serviciului și în conformitate cu contractul de servicii publice;

În cazul în care Consiliul Județean Vrancea va dezvolta, prin investiții proprii un Sistem integrat de transport județean, operatorii de transport/ transportatorii autorizați vor respecta următoarele cerințe referitoare la identitatea vizuală:

## Vehicule:

## Utilizarea logoului TP-VR în exterior – acesta va fi amplasat în față, spate și pe părțile laterale ale vehiculelor de transport public;

## Utilizarea logoului TP-VR în interior – acesta va fi amplasat în dreptul ușilor de acces și pe geamul separator al cabinei conducătorului de autobuz sau în alt loc în apropierea locului conducătorului de autobuz;

## Stații:

## Stațiile vor fi marcate prin utilizarea unei tăblițe pe care se vor scrie logo-ul TP-VR, denumirea stației, numărul liniilor - se vor utiliza culorile și tipul de font acceptate pentru semnalizare și identitate vizuală;

## În stații vor fi afișate orarele de circulație care vor conține: traseul și stațiile acestuia, ora de sosire în stație, ora de sosire în stațiile traseului, tarifele pentru fiecare interstații sau grup de interstații și perioada de valabilitate a informațiilor;

## Bilete și abonamente:

## Biletele vor avea același format (tip și dimensiune font, dimensiune bilet, amplasarea informațiilor pe bilet, conținut) indiferent de traseu și de operatorul de transport/transportatorul autorizat;

## Abonamentele (suportul pe hârtie/carton al acestora), vor avea același format (tip și dimensiune font, dimensiune bilet, amplasarea informațiilor pe bilet, conținut), indiferent de traseu și de operatorul de transport/transportatorul autorizat;

## Automate de bilete

## Utilizarea logoului TP-VR în exterior - acesta va fi amplasat în partea frontală a automatului de bilete;

## Ecranele pentru utilizator vor avea toate elementele specifice de identitate vizuală așa cum sunt ele prevăzute în manualul de identitate vizuală;

## Website și aplicații pentru telefoane mobile

## Utilizarea logoului TP-VR pe toate paginile website-ului;

## Toate paginile componente ale website-ului și aplicațiilor software pentru telefoane mobile vor avea toate elementele specifice de identitate vizuală așa cum sunt ele prevăzute în manualul de identitate vizuală.



Pe toată perioada de valabilitate a contractului de delegare de gestiune, operatorii de transport/ transportatorii autorizați trebuie să respecte următoarele cerințe în ceea ce privește tarifele de călătorie:

## În cadrul procedurii de atribuire a contractelor de delegare a gestiunii, operatorii de transport/transportatorii autorizați vor prezenta, la nivelul propuneri financiare, tariful mediu pe kilometru pentru o călătorie fără T.V.A. Această valoare va fi utilizată ca și factor de evaluare în cadrul criteriul de atribuire, în vederea stabilirii ofertelor câștigătoare;

## Tariful mediu pe kilometru va fi stabilit și ofertat de către operatorii de transport/transportatorii autorizați în conformitate cu prevederile documentației de atribuire, precum și cu cele ale actelor normative aplicabile (de exemplu Ordinul nr. 272/2007 privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare);

## Stabilirea, ajustarea și modificarea tarifelor de călătorie se realizează conform prevederilor documentației de atribuire, precum și ale actelor normative aplicabile (de exemplu Ordinul nr. 272/2007 privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare);

## Operatorul de transport/transportatorul autorizat poate acorda scutiri sau poate practica tarife de călătorie mai mici față de cele aprobate de entitatea contractantă, sub condiția notificării Consiliului Județean Vrancea cu privire la această decizie, precum și după afișarea lor în stații, mijloacele de transport sau în orice alte medii de comunicare utilizate de aceștia;

## Pentru fidelizarea unor categorii de utilizatori ai serviciului județean de transport public de persoane prin curse regulate, operatorii de transport/transportatorii autorizați pot acorda scutiri sau pot pune în vânzare abonamente de călătorie la tarife mai mici decât cele care rezultă din aplicarea tarifului mediu pe kilometru ofertat în cadrul procedurii de atribuire, sub condiția notificării Consiliului Județean Vrancea cu privire la această decizie, precum și după afișarea lor în stații, mijloacele de transport sau în orice alte medii de comunicare utilizate de aceștia;

## Toate reducerile sau scutirile aplicate de operatorii de transport/transportatorii autorizați din proprie inițiativă (altfel spus, reduceri sau scutiri care nu sunt solicitate în mod expres de entitatea contractantă), se vor suporta exclusiv din veniturile acestora. În astfel de situații, entitatea contractantă nu va acorda compensații sau alte plăți similare.

Pe toată perioada de valabilitate a contractului de delegare de gestiune, operatorii de transport/ transportatorii autorizați trebuie să respecte următoarele cerințe referitoare la activitatea de operare:

## Având în vedere interesele comune ale cetățenilor, ale Consiliului Județean Vrancea și ale operatorilor de transport/transportatorilor autorizați de a realiza un sistem de transport public județean de calitate, la un cost cât mai scăzut, dar care să se poată auto susține din punct de vedere financiar, se vor aplica toate soluțiile posibile pentru realizarea acestor deziderate și înlăturarea tuturor barierelor birocratice care pot afecta îndeplinirea obiectivelor prezentate mai sus, cu respectarea legislației în vigoare. De asemenea, se va urmării creșterea flexibilității în luarea deciziilor care influențează în mod pozitiv oferirea către cetățean a unui serviciu de transport public cât mai apropiat de nevoile acestuia;

## În acest sens, în cadrul procedurii de atribuire a fost introdusă posibilitatea achiziționării de servicii similare suplimentare cu până la 50% din valoarea estimată a contractului. Acest lucru permite ca operatorii de transport/transportatorii autorizați să poate mări numărul de semicurse pentru liniile aglomerate, cu dimensionarea corespunzătoare a parcului auto, sub condiția modificării programului de transport și a graficelor de circulație de către Consiliul Județean Vrancea, precum și a încheierii unui act adițional la contractul de delegare a gestiunii;

## În vederea modificării parametrilor de funcționare ai liniilor prevăzuți în Programul de transport și Graficele de circulație, operatorii de transport/transportatorii autorizați vor solicita Consiliului Județean Vrancea creșterea numărului de semicurse și modificarea corespunzătoare a Programului de transport și a Graficelor de circulație, precum și încheierea unui act adițional la contractul de delegare a gestiunii. Solicitarea va fi însoțită de documente justificative în acest sens. Aceeași metodologie se aplica și la reducerea numărului de semicurse sau la prelungirea/scurtarea liniilor;

## În cazul în care se solicită reducerea numărului de semicurse sau scurtarea liniilor, operatorul de transport/transportatorul autorizat va prezenta documente justificative (de exemplu extrase din sistemul de numărare a călătorilor), din care să rezulte evoluția în timp a numărului de călători pe linia unde se solicită reducerea numărului de semicurse sau scurtarea acesteia. Pe baza acestor date, entitatea contractantă va decide dacă se impune sau nu adoptarea de măsuri corective;

## În cazul introducerii unor autobuze/microbuze suplimentare se vor prezenta documente justificative din care să rezulte cel puțin informații cu privire la:

## vechimea autobuzelor/microbuzelor;

## clasificarea autobuzelor/microbuzelor;

## dotarea sau nu cu instalație de aer condiționat a microbuzelor/autobuzelor;

## capacitatea de transport;

## norma de poluare a autobuzului;

## utilizarea sau nu de combustibili alternativi, astfel cum sunt definiți în Legea nr. 34/2017 privind instalarea infrastructurii pentru combustibili alternativi.

## Autobuzele/microbuzele nou introduse trebuie să respecte cel puțin cerințele minime stabilite prin actele normative aplicabile, Programul de transport, Graficele de circulație și celelalte documente relevante aprobate de entitatea contractantă;

## În cazul înlocuiri unor autobuze/microbuze, se vor depune documente justificative din care să rezulte faptul că noile autobuze/microbuze au cel puțin aceleași caracteristici cu cele pe care le înlocuiesc sau au caracteristici superioare acestora;

## Operatorii de transport/transportatorii autorizați au obligația de a evalua permanent numărul de călători pe fiecare interstație astfel încât să evite aglomerarea vehiculelor sau rămânerea călătorilor în stații;

## Pentru a previziona aceste situații, operatorii de transport/transportatorii autorizați vor realiza, împreună cu autoritățile locale, unitățile de învățământ, instituții publice, precum și cei mai importanții operatori economici din zonele deservite de aceștia, studii și sondaje care să previzioneze evoluția numărului de călători. În același timp, operatorii de transport/transportatorii autorizați vor căuta soluții pentru a maximiza eficiența sistemului de transport prin scăderea tarifului mediu pe kilometru pentru o călătorie;

## În acest sens, Consiliul Județean Vrancea va sprijini operatorii de transport/transportatorii autorizați prin toate mijloacele pe care le are la dispoziție.

## Consiliul Județean Vrancea va stabili în cadrul Regulamentului pentru efectuarea transportului public județean de persoane prin curse regulate, precum și la nivelul Contractului de delegare a gestiunii, cerințe privind obligațiile și drepturile operatorilor de transport/transportatorilor autorizați în ceea ce privește modul de desfășurare a acestui serviciu public, precum și măsurile ce vor fi luate în cazul nerespectării obligațiilor asumate. De asemenea, la nivelul documentelor anterior menționate sunt detaliate sancțiunile ce vor fi aplicate în cazul nerespectării obligațiilor asumate.



Obligațiile și răspunderile personalului cu funcții care concură la siguranța circulației sunt cuprinse în Regulamentul pentru efectuarea transportului public județean de persoane prin curse regulate.

1. Operatorul de transport/transportatorul autorizat nu va realiza investiții și nu va efectua alte cheltuieli, a căror decontare cade în sarcina entității contractante, fără acordul prealabil al acesteia, exprimat în scris, în caz contrar pierzând dreptul de a solicita plata lor.
2. Orice investiții sau cheltuieli din categoria celor menționate mai sus se vor aproba prin hotărâre a Consiliului Județean Vrancea, la nivelul căreia se va menționa și modul de decontare a lor.

**CAPITOLUL III: Sistemul de transport public local de persoane**

Operatorul de transport/transportatorul autorizat are dreptul să efectueze, în condițiile legislației în vigoare, transport rutier public județean prin curse regulate, în aria administrativ – teritorială a județului Vrancea, pe traseul/traseele care i-a/i-au fost atribuit/atribuite.

2. Operatorul de transport/transportatorul autorizat are obligația să efectueze serviciul de transport public județean de persoane prin curse regulate, cu respectarea Programului de transport, care conține condițiile specifice privind traseele, perioadele și programul de circulație, capacitatea mijloacelor de transport, numărul mijloacelor de transport necesare etc.
3. Programul de transport public județean de persoane prin curse regulate este prevăzut în Anexa 1 la prezentul caiet de sarcini-cadru.

Denumirea stațiilor și amplasarea lor pentru fiecare traseu sunt prezentate în Anexa 2 - Graficele de circulație aferente Programului de transport public județean de persoane prin curse regulate.

În vederea realizării unui sistem de transport public județean de persoane pe raza administrativ-teritorială a județului Vrancea care să asigure deplasarea călătorilor în condiții de siguranță a circulației rutiere și pietonale, confort, regularitate și continuitate, operatorul de transport/transportatorul autorizat trebuie să îndeplinească următoarele cerințe:

* 1. să asigure afișarea la părțile din față și laterală dreapta ale mijlocului de transport a indicativului și capetelor traseului; la partea din spate a mijlocului de transport se va afișa cel puțin indicativul traseului. Elementele de informare menționate anterior vor fi iluminate corespunzător pe timp de noapte sau în condiții de vizibilitate scăzută;
  2. în salonul mijlocului de transport se va asigura informarea publicului călător prin mijloace vizuale și sonore cu privire la denumirea stației care urmează;
  3. să asigure afișarea în salonul mijlocului de transport a numelui conducătorului acestuia, a hărții schematice care să permită vizualizarea traseului, a instrucțiunilor privind modul de desfășurare a transportului, a obligațiilor publicului călător și a altor informații de utilitate publică privind transportul, stabilite prin reglementările în vigoare;
  4. să emită titluri de călătorie cu respectarea reglementărilor în vigoare, inclusiv, pentru categoriile sociale care beneficiază de reduceri (dacă pe durata contractului de delegare a gestiunii vor fi stabilite astfel de categorii de persoane);
  5. dacă este cazul, să asigure accesul liber și nediscriminatoriu la transport, în baza documentelor stabilite de reglementările legale în vigoare, a persoanelor care beneficiază de facilități/gratuități la transport;
  6. să asigure transportul gratuit al copiilor sub 5 ani;
  7. mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în brațe;
  8. să supravegheze urcarea și coborârea călătorilor, mijlocul de transport să nu pornească din stații cu ușile deschise sau cu călători aflați pe scările acestuia, precum și cu călători agățați de exteriorul caroseriei;
  9. să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări ori alte obiecte sau mărfuri interzise la transportul public;
  10. să nu îmbarce călători peste capacitatea maximă admisă a mijlocului de transport, exprimată prin număr de locuri pe scaune;
  11. să asigure spațiile necesare pentru bagajele de mână ale călătorilor;
  12. să îmbarce/debarce călători numai în stațiile special amenajate, prevăzute în Programul de transport și Graficele de circulație;
  13. să utilizeze numai legitimații/abonamente de călătorie prevăzute de reglementările legale în vigoare;
  14. să nu permită transportul călătorilor decât pe bază de legitimații/abonamente de călătorie valabile sau alte documente prevăzute de actele normative în vigoare;
  15. să asigure călătorii și bagajele acestora pentru riscurile care cad în sarcina operatorului de transport/transportatorului autorizat;
  16. să țină evidența curselor sosite și plecate, la fiecare capăt de linie;
  17. să asigure informarea anticipată a publicului călător în legătură cu modificarea/suspendarea programului de circulație sau a unui traseu, în caz de forță majoră;
  18. să asigure, zilnic și ori de câte ori este nevoie, salubrizarea, spălarea și dezinfectarea mijloacelor de transport, precum și respectarea normelor sanitare pentru prevenirea și combaterea bolilor/epidemiilor;
  19. să asigure condițiile de execuție a transportului în condiții de regularitate, siguranță și confort;
  20. mijloacele de transport trebuie să fie echipate cu instalație de încălzire/condiționare a aerului în stare de funcționare (în conformitate cu specificațiile ofertate în cadrul procedurii de atribuire);
  21. mijloacele de transport trebuie să aibă un aspect estetic corespunzător;
  22. pe părțile laterale ale mijlocului de transport va fi inscripționată denumirea executantului transportului;
  23. la bordul mijlocului de transport trebuie să existe mijloace pentru prevenirea și combaterea incendiilor, precum și ciocan pentru spart geamurile în caz de necesitate;
  24. mijloacele de transport trebuie să aibă inspecția tehnică periodică sau, după caz, revizia tehnică periodică efectuată la termen;
  25. mijloacele de transport trebuie să îndeplinească condițiile impuse de legislația în vigoare privind siguranța circulației și protecția mediului;
  26. să asigure informarea permanentă a călătorilor cu privire la traseele, programele de circulație deservite, tarifele aplicate, precum și modificarea acestora;
  27. să aplice normele de protecție a muncii specifice activității desfășurate în cadrul serviciului contractat;
  28. să asigure finanțarea pregătirii profesionale și efectuarea examinărilor medicale și psihologice ale propriilor angajați;
  29. să elaboreze strategii de management care să conducă la reducerea costurilor de operare;
  30. să prezinte programe pentru dezvoltarea, modernizarea și exploatarea eficientă a bazei tehnico-materiale aferente serviciului prestat;
  31. să achiziționeze mijloace de transport în comun adaptate nevoilor persoanelor cu handicap, dotate inclusiv cu sisteme de avertizare audio și video;
  32. să adapteze mijloacele de transport în comun aflate în circulație, în limitele tehnice posibile, conform reglementărilor în vigoare, pentru a răspunde nevoilor persoanelor cu handicap, inclusiv în ceea ce privește dotarea acestora cu sisteme de avertizare audio și video;
  33. alte condiții specifice stabilite de Consiliul Județean Vrancea și/sau prevăzute de reglementările legale în vigoare;

**ROMANIA**

**JUDETUL VRANCEA Anexa nr. 1**

**CONSILIUL JUDEȚEAN la Anexa nr. 9 la Hotărârea nr. 115/18.06.2025**

**Anexa nr. 1**

**Programul de transport public județean de persoane prin curse regulate**

**Președintele**

**Consiliului Județean Vrancea**

**Nicușor HALICI**

**Contrasemnează**

**Secretar general al județului**

**Raluca Dan**

1. **Programul de transport pentru Lotul 3**



1. **Programul de transport pentru Lotul 27**



1. **Programul de transport pentru Lotul 28**



**ROMANIA**

**JUDETUL VRANCEA Anexa nr. 2**

**CONSILIUL JUDEȚEAN la Anexa nr. 9 la Hotărârea nr. 115/18.06.2025**

**Anexa nr. 2**

**Graficele de circulație pentru fiecare traseu din Programul de transport public județean de persoane prin curse regulate**

**Președintele**

**Consiliului Județean Vrancea**

**Nicușor HALICI**

**Contrasemnează**

**Secretar general al județului**

**Raluca Dan**

1. **Lotul 3**
   1. **Traseul 007: Focșani-Șoseaua Vrancei-Tulnici**



* 1. **Traseul 008: Focșani-Șoseaua Vrancei-Coza**



* 1. **Traseul 010: Focșani-Șoseaua Vrancei-Tulnici-Lepșa Mănăstire**



1. **Lotul 27**
   1. **Traseul 073: Panciu-Țifești-Clipicești**



* 1. **Traseul 074: Panciu-Țifești-Sârbi**



1. **Lotul 28**
   1. **Traseul 075: Adjud-Păunești-Viișoara**







* 1. **Traseul 076: Adjud-Ruginești-Copăcești**



* 1. **Traseul 077: Adjud-Ruginești-Anghelești**



